皆具菩薩眾。
如是遍法界。
為說普賢行。
咸來集其所。
遍滿十方界。
等入諸佛會。
億劫修諸行。
住佛境界地。
廣現神通事。
十方法界悉充滿。
色像分明皆顯現。
遍滿十方一切剎。
進止威儀恒寂靜。
種種諸相為嚴好。
成就一切功德海。
種種業海各差別。
十方剎海微塵數。
次第莊嚴皆現覩。
種種隨宜化群品。
遍滿十方諸國土。
一一色像皆明現。
時，諸比丘聞此法已，則得三昧，名：無礙眼見一切佛境界。得此三昧故，悉見十方無量無邊一切世界諸佛如來，及其所有道場眾會；亦悉見彼十方世界一切諸趣所有眾生；亦悉見彼一切世界種種差別；亦悉見彼一切世界所有微塵；亦悉見彼諸世界中，一切眾生所住宮殿，以種種寶而為莊嚴；及亦聞彼諸佛如來種種言音演說諸法文辭訓釋，悉皆解了；亦能觀察彼世界中一切眾生諸根心欲；亦能憶念彼世界中一切眾生前後十生；亦能憶念彼世界中過去、未來各十劫事；亦能憶念彼諸如來十本生事、十成正覺、十轉法輪、十種神通、十種說法、十種教誡、十種辯才；又即成就十千菩提心、十千三昧、十千波羅蜜，悉皆清淨；得大智慧圓滿光明，得菩薩十神通，柔軟微妙，住菩提心，堅固不動。